
ΕΦΗΜΕΡΙΕ ΤΗΣ ΚΥΒΕΡΝΗΣΕΒΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

29 ΟΚΤΩΒΡΙΟΥ 1991 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

750 


ΑΝΑΔΑΣΩΣΕΙΣ 

ΑΠΟΦΑΣΕΙΣ 


ΠΕΡΙΕΧΟΜΕΝΑ 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης τριακοσίων (300) στη θέση Αγ. Γε¬ 
ώργιος κοινότητας Ασπροβάλτας Νομού θεσ/νίκης. 1 

Κήρυξη αναδασωτέας έκτασης εμβαδού (6385,50)μ2 στη θέση 
«Κάβος» της κοινότητας Ίσθμιας του Νομού Κορινθίας. 2 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Κήρυξη αναγκαστικής απαλλοτρίωσης για τη δημιουργία χώρου 
κατασκευής της δεξαμενής του έργου με τίτλο «Αρδευτικό Σχινο- 
καψάλων Ιεράπετρας - Α' Φάση» στο Ν. Λασιθίου . 3 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Καθορισμός Ζώνης Οικιστικού Ελέγχου, κατωτάτου ορίου κατά¬ 
τμησης και λοιπών όρων και περιορισμών δόμησης στην εκτός 
εγκεκριμένου ρυμοτομικού σχεδίου και εκτός ορίων οικισμών 
προϋφισταμένων του έτους 1923, περιοχή του παραλιακού τμή¬ 
ματος των Κοινοτήτων Σκήτης, Σωτηρίτσας και Μελίβοιας (Ν. 
Λάρισας)» ...·. 4 

ΑΠΟΦΑΣΕΙΣ 

Τροποποίηση όρων δόμησης του ειδικού χώρου ανέγερσης κτιρίων 
του ΤΠΕΧΩΔΕ στην περιοχή της πόλεως Κομοτηνής Ν. Ροδό¬ 
πης . 5 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στο ΦΕΚ 133Δ/27.3.1991 στη σελίδδα 
1777 στο οποίο δημοσιεύθηκε η ΧΟΠ/ΕΠΑ 154/18.12.1990 
απόφαση Νομάρχη Δωδ/αου . 6 

Διορθώσεις σφαλμάτων στις αριθ. ΤΠ και ΠΕ 2875/12.8.1991 
και 4244/31.7.1991, αποφάσεις του Νομάρχη Μαγνησίας . 7 


Αριθ. ΓΔ 3052 (1) 

Κήρυξη αναδασωτέας έκτασης τριακοσίων (300) στη θέση Αγ. Γεώρ¬ 
γιος κοινότητας Ασπροβάλτας Νομού Θεσ/νίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκέντρωσης 
όπως τροποποιήθηκε και συμπληρώθηκε μεταγενέστερα με το Ν.Δ. 
532/70. 

2. Τις διατάξεις του άρθρου 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των Δασών κ.λπ.» 
και ειδικότερα: 

α) του άρθρου 41 παρ. 1, β) του άρθρου 38 παρ. 1, 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80 

γ) 154659/24.5.1982 

5. Την 1604/13.9.91 πρόταση του δασαρχείου Σταυρού με την 
οποία προτείνεται η κήρυξη της έκτασης που αναφέρεται στο θέμα ως 
αναδασωτέας. 

6. Την σύμφωνη γνώμη της Δ/νσης Δασών, αποφασίζουμε: 

Κηρύσσουμε αναδασωτέα με σκοπό τη διατήρηση του δάσους που 

καταστράφηκε από πυρκαϊά την 9.9.1991, ώστε να αποκλεισθεί η διά¬ 
θεση για άλλο σκοπό τη δημόσια δασική έκταση εμβαδού που βρίσκεται 
στη Αγ. Γεώργιος κοινότητας Ασπροβάλτας και προσδιορίζεται από τα 
στοιχεία Α.Β.Γ.Δ.Ε.Ζ.Η.Θ.Ι.Κ.Λ.Μ.Ν.Ξ.Ο.Α και έχει όρια: 

Ανατολικά: Δημόσια δασική έκταση. 

Δυτικά: Δημόσια δασική έκταση. 

Βόρεια: Δημόσια δασική έκταση. 

Νότια: Δημόσια δασική έκταση, όπως φαίνεται στο συνημμένο διά¬ 
γραμμα που αποτελεί αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Θεσσαλονίκη, 25 Σεπτεμβρίου 1991 

Ο Νομάρχης 
ΝΙΚ. ΠΑΡΙΤΣΗΣ 

Αριθ. 1928 (2) 

Κήρυξη αναδασωτέας έκτασης βμβαδού (6385,50)μ2 στη θέση «Κά¬ 
βος» της κοινότητας Ίσθμιας του Νομού Κορινθίας. 

Ο ΝΟΜΑΡΧΗΣ ΚΟΡΙΝΘΙΑΣ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκέντρωσης 
όπως τροποποιήθηκε και συμπληρώθηκε μεταγενέστερα με το Ν.Δ. 
532/70. 

2. Τις διατάξεις του Ν. 998/79 «περί προστασίας των Δασών και 
των δασικών εν γένει εκτάσεων της χώρας» και συγκεκριμένα:» α) 
του άρθρου 41 παρ. 1, β) του άρθρου 38 παρ. 1, 

3. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80 

5. Την αριθμ. 4436/3.10.91 πρόταση του δασαρχείου Κορίνθου 
από την οποία προκύπτει ότι η έκταση που αναφέρεται στο θέμα επιβάλ¬ 
λεται εκ λόγων υγιεινής και εξωραϊσμού του τοπίου και για τη συμπλή¬ 
ρωση της δασικής βλαστήσεως, να κηρυχθεί αναδασωτέα δασικό χαρα¬ 
κτήρα, κατά την έννοια του Νόμου και ως εκ τούτου επιβάλλεται η κή¬ 
ρυξή της ως αναδασωτέας αποφασίζουμε: 

Κηρύσσουμε αναδασωτέα με σκοπό τη διατήρηση του χαρακτήρα 


της ως δάσους με φυσική ή τεχνητή αναγέννηση ώστε ν’ αποκλεισθεί η 
διάθεση αυτής για άλλο προορισμό, το δημόσιο δάσος εμβαδού έξι στεμ¬ 
μάτων τριακοσίων ογδόντα πέντε τετραγωνικών μέτρων ή πενήντα 
εκατοστά (6385,50Μ2) που βρίσκεται στη θέση «Κάβος» της περιφέ¬ 
ρειας της κοινότητας Ισθμιας και προσδιορίζεται από τα στοιχεία 
Α.Β.Γ.Δ.Ε.Ζ.Η.Θ.Ι.Κ.Λ.Μ.Α. όπως φαίνοται στο συνημμένο διά¬ 
γραμμα το οποίο αποτελεί αναπόσπαστο μέρος της αποφάσεως αυτής 
και έχει όρια: 

Ανατολικά: Με αιγιαλό και εκείθεν θάλασσα: 

Δυτικά: Με αγροτικό δρόμο. 

Βόρεια: Με δρόμο και εκείθεν Δημόσια δασική έκταση. 

Νότια: Με αγροτικό δρόμο. 

Η απόφαση αυτή να ισχύσει από της κοινοποιήσεως της αρμοδίως 
(άρθρο 41 Ν. 998/79) και προ της δημοσιεύσεώς της στην εφημερίδα 
της Κυβερνήσεως (άρθρο 37 Ν. 3200/55). 

Η απόφαση αυτή να δημοσιευθεί στην Εφημερίδα της Κυβερνήσεως. 

Κόρινθος 4 Οκτωβρίου 1991 

Ο Νομάρχης 
ΧΡΙΣΤΟΣ ΛΑΔΙΑΣ 


. . 1 . ι ;· λ Π ι\ ._ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 1157 (3) 

Κήρυξη αναγκαστικής απαλλοτρίωσης για τη δημιουργία χώρου κατα¬ 
σκευής της δεξαμενής του έργου με τίτλο «Αρδευτικό Σχινοκαψάλων 
Ιεράπετρας - Α' Φάση» στο Ν. Λασιθίου. 

' Ο ΝΟΜΑΡΧΗΣ ΛΑΣΙΘΙΟΥ 
Έχοντας υπόψη: 

1. Τις διατάξεις του Ν. 3200/55 «περί διοικητικής αποκεντρώσεως 
σε συνδυασμό με τις διατάξεις του Ν.Δ. 532/70 «περί συμπληρώσεως 
των διατάξεων περί διοικητικής αποκεντρώσεως». 

2) Τις διατάξεις του Ν. Δ. 797/71 «περί αναγκαστικών απαλλοτρι¬ 
ώσεων» σε συνδυασμό με τις διατάξεις του Β.Δ. 139/71 «περί της αρ¬ 
μοδιότητας των Νομαρχών προς κήρυξη αναγκαστικών τινων απαλλο¬ 
τριώσεων». 

3) Τις διατάξεις του άρθρου 33 του Ν.Δ. 3881/1958 «περί έργων 
εγγείων Βελτιώσεων». 

4) Το έγγραφο του τμήματος Εγγείων Βελτιώσεων Νομαρχίας Λα¬ 
σιθίου αριθμ. 2780/24.9.1991, που μας προτείνει την κήρυξη τηα 
απαλλοτρίωσης, αποφασίζουμε: 

Κηρύσσουμε την αναγκαστική απαλλοτρίωση για λόγους δημόσιας 
ωφέλειας και ειδικώτερα για την κατασκευή της δεξαμενής του έργου 
«Αρδευτικό Σχινοκαψάλων Ιεράπετρας έκτασης συνολικού εμβαδού 
4.265,492 Μ 2 όπως η έκταση τούτη απεικονίζεται στο κτηματολογικό 
πίνακα και διάγραμμα που συνέταξε ο Ν. Κωστόπουλος πολιτικός μη¬ 
χανικός και θεώρησε στις 24.9.91 ο Ιωάν. Πεδιαδίτης. 

Η απαλλοτρίωση κηρύσσεται υπέρ του Δημοσίου και με δαπάνη του 
που θα αντιμετωπιστεί του έργου με Κ.Α. 8681600 με την επωνυμία 
«Λοιπά αρδευτικά ΜΟΠ. Κρήτης» της ΣΑΕ 081. 

Η δαπάνη αποζημιώσεως των απαλλοτριωθέντων ακινήτων ανέρχε¬ 
ται βάσει του πίνακα προεκτιμήσεως στο ποσό των 2.132.746 δραχ. 

Στην απαλλοτριούμενη έκταση δικαιώματα κυριότητας προβάλλουν 
οι: 1) Κουρμουλάκης Λεωνίδας και 2) Γαϊτανάκης Εμμαν. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αγ. Νικόλαος, 27 Σεπτεμβρίου 1991 
Ο Νομάρχης 

ΚΩΣΤΗΣ ΧΑΤΖΗΔΑΚΗΣ 

-+- 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Αριθ. Γ. 68601 (4) 

Καθορισμός Ζώνης Οικιστικού Ελέγχου, κατωτάτου ορίου κατάτμησης 
και λοιπών όρων και περιορισμών δόμησης στην εκτός εγκεκριμένου 
ρυμοτομικού σχεδίου και εκτός ορίων οικισμών προϋφισταμένων του 
έτους 1923, περιοχή του παραλιακού τμήματος των Κοινοτήτων 
Σκήτης, Σωτηρίτσας και Μελίβοιας (Ν. Λάρισας)». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 29 (παρ. 1 και 2), του ν. 1387/1983 
«επέκταση των πολεοδομικών σχεδίων, οικιστική ανάπτυξη και σχετι¬ 
κές ρυθμίσεις» (Α' 68) όπως το άρθρο αυτό τροποποιήθηκε με την παρ. 
14 του άρθρου 8 του ν. 1512/1985 «τροποποίηση και συμπλήρωση 
πολεοδομικών διατάξεων, ρύθμιση συναφών θεμάτων και θεμάτων του 
Ταμείου Νομικών» (Α 4). 

2. Τις διατάξεις του άρθρου 23 παρ. 1 εδ. ιδ. του ν. 1558/1935 
«Κυβέρνηση και Κυβερνητικά Όργανα» (Α' 137). 

3. Την 43/1989 γνωμοδότηση του Κοινοτικού Συμβουλίου Σκήτης. 

4. Την 19/1989 γνωμοδότηση του Κοινοτικού Συμβουλίου Σωτη¬ 
ρίτσας. 

5. Την 56/1989 γνωμοδότηση του Κοινοτικού Συμβουλίου Μελί- 
βοιας. 

6. Την 305/6.12.1989 γνωμοδότηση του Συμβουλίου Χωροταξίας 
Οικισμού και Περιβάλλοντος Ν. Λάρισας. 

7. Την 202/1991 γνωμοδότηση του Συμβουλίου της Επικράτειας, 
με πρόταση του Υπουργού περιβάλλοντος Χωροταξίας και Δημοσίων 


Έργων, αποφασίζουμε: 

Άρθρο 1 

Καθορίζεται Ζώνη Οικιστικού Ελέγχου (ΖΟΕ) στην εκτός εγκεκρι¬ 
μένου σχεδίου και εκτός ορίων οικισμών προϋφισταμένων του έτους 
1923 παραλιακή περιοχή των κοινοτήτων Σκήτης, Σωτηρίτσας και 
Μελίβοιας (Ν. Λάρισας) όπως το όριο ζώνης φαίνεται με την ένδειξη 
«ΖΟΕ» στο σχετικό πρωτότυπο διάγραμμα σε κλίμακα 1: 25.000 που 
θεωρήθηκε από τον προϊστάμενο της Διεύθυνσης Τοπογραφικών Εφαρ¬ 
μογών με την 68601/1991 πράξη του και που αντίτυπό του σε φωτο¬ 
σμίκρυνση δημοσιεύεται με το παρόν διάταγμα. 

Ειδικότερα το όριο της ζώνης ορίζεται ως εξής: 

Από το σημείο (1) στο βόρειο άκρο της παραλίας που εκτείνεται από' 
τη Βελίκα έως τον Αγιόκαμπο στο σημείο (2) στη συμβολή του δρόμου 
με το ρέμα, το σημείο (3) σε απόσταση 100 μέτρων από το σημείο (2), 
από τα σημεία (4) και (5) που ορίζονται από την γραμμή την παράλληλη " 
πρός το δυτικότερο εσωτερικό δρόμο και σε απόσταση 100 μέτρων και 
τα ρέματα, το σημείο (6) κατά μήκος του ρέματος και σε απόσταση 50 
μέτρων από αυτό το σημείο (7) κατά μήκος του δρόμου σε απόσταση 50 
μέτρων από αυτό μέχρι το σημείο (8) κατά μήκος του δρόμου σε από¬ 
σταση 100 μέτρων δυτικά από αυτόν μέχρι το σημείο (9) στη συμβολή 
με το ρέμα, από το σημείο (10) επί 200 μέτρα παράλληλα και δυτικά 
από το δρόμο μέχρι το σημείο (11) στη συμβολή του ρέμματος με το 
δρόμο προς Αγιά και κατά μήκος του δρόμου αυτού μέχρι το σημείο 
(12) στη συμβολή με το δρόμο προς Σκήτη, παράλληλα και σε από¬ 
σταση 100 μέτρων από αυτόν μέχρι το σημείο (13) στο ρέμα, από το 
σημείο (14) στη συμβολή με το δρόμο, μήκος του δρόμου αυτού μέχρι το 
σημείο (15) και το σημείο (16) που βρίσκεται στο τέλος της παραλίας 
που εκτείνεται από τη Βελίκα έως τον Αγιόκαμπο. 

Άρθρο 2 

Μέσα στο Ζ.Ο.Ε. όπως περιγράφεται στο προηγούμενο άρθρο,καθο¬ 
ρίζονται κατά περιοχές, που φαίνονται στο ίδιο διάγραμμα με στοιχεία 1 
και 2, κατώτατο όριο κατάτμησης, χρήσεις γης και όροι και περιορισμοί 

δόμησης, όπως στο επόμενο άρθρο... _ „ 

Αρσρο ο 

I. Περιοχή με στοιχείο 1. 

1. Η περιοχή αυτή εκτείνεται κατά μήκος της παραλίας και περιλαμ¬ 
βάνει και δασικές εκτάσεις οι οποίες υπάγονται στις διατάξεις του ν. 
998/79 «περί προστασίας των δασών κλπ» (Α' 289), 

-κτίρια κοινής ωφέλειας για ανάγκες της περιοχής κοινωφελείς 
εγκαταστάσεις 

-πρατήρια βενζίνης 

3. α. Το κατώταο όριο κατάτμησης και αρτιότητας των γηπέδων 
ορίζεται σε δέκα (10) στρέμματα. 

β) Κατά παρέκκλιση θεωρούνται άρτια και οικοδομήσιμα τα γήπεδα 
τα οποία κατά τη δημοσίευση του παρόντος διατάγματος έχουν εμβαδόν 
τέσσερα (4) στρέμματα. 

4. Συντελεστής δόμησης: πέντε εκατοστά (0,05). 

5. Για τους λοιπούς όρους και περιορισμούς δόμησης των παραπάνω 
χρήσεων εφαρμόζονται κατά χρήση οι διατάξεις των από 6.10.1978 
(Δ' 538) και 24.5.1985 (Δ' 270) π. δ/των όπως ισχύουν. 

III Γενικές διατάξεις: 

α) Επιτρέπεται η λειτουργία, συντήρηση και η επισκευή των εγκατα¬ 
στάσεων που υφίστανται και λειτουργούν νομίμως έστω και αν η χρήση 
τους δεν προβλέπεται.από τις διάταξεις του παρόντος διατάγματος εφό¬ 
σον δεν πρόκειται για εγκαταστάσεις υψηλής ασυμβίβαστης προς την 
φυσιογνωμία της περιοχής. 

β) Οικοδομικές άδειες που έχουν εκδοθεί μέχρι τη δημοσίευση του 
παρόντος διατάγματος ή εχει υποβληθεί στην αρμόδια υπηρεσία ο πλή¬ 
ρης φάκελλος με τα απαραίτητα γιά την έκδοση της οικοδομικής αδείας 
στοιχεία μέχρι τη δημοσίευση του παρόντος διατάγματος εκτελούνται 
όπως εκδόθηκαν ή εκδίδονται βάσει των υποβληθέντων στοιχείων. 

γ) Σε περίπτωση γηπέδου που εμπίπτει σε περισσότερες της μιας πε¬ 
ριοχές η αρτιότητα υπολογίζεται εφ’ ολοκλήρου του γηπέδου, τα κτίρια 
όμως κατασκευάζονται στην περιοχή στην οποία εμπίπτει κατά το με- 
'γαλύτερο τμήμα του το γήπεδο και σύμφωνα με τη χρήση που επιτρέπε¬ 
ται στην περιοχή αυτή. 

Άρθρο 4 

Στα όρια της Ζ.Ο.Ε. δεν περιλαμβάνονται οι οικισμοί κάτω των 
2.000 κατοίκων των οποίων τα όρια καθορίζονται με απόφαση του Νο- 

μάρχη σύμφωνα με τις διατάξεις του από 24.4.1985 π. δ/τος (Δ' 
181). 

Άρθρο 5 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

* 2. Στην περιοχή αυτή που καθορίζεται ως περιοχή β' κατοικίας επι¬ 
τρέπεται η χρήση γενικής κατοικίας, σύμφωνα με το άρθρο 3 του από' 
23.2.1987 π. δ/τος (Δ’ 166) εκτός από τη χρήση με στοιχείο 10 του 
παραπάνω άρθρου (επαγγελματικά εργαστήρια χαμηλής όχλησης). 

4. α) Το κατώτατο όριο κατάτμησης και αρτιότητας των γηπέδων 
ορίζεται σε τέσσερα (4) στρέμματα. 

β) Για τις οργανωμένες τουριστικές κατασκηνώσεις (κάμπινγκς) το 
κατώτατο όριο αρτιότητας ορίζεται σε οκτώ (8) στρέμματα. 

γ) Κατά παρέκκλιση του παραπάνω εδαφίου α θεωρούνται άρτια και 
οικοδομήσιμα τα γήπεδα εφόσον έχουν τα ελάχιστα όρια αρτιότητας 
κατά τις αντίστοιχες ημερομηνίες όπως ορίζονται με τις διατάξεις της 
παρ. 2 του άρθρου 1 του από 24.5.1985 π.Δ/τος (Δ 270). Η περέκ- 
κλιση αυτή δεν ισχύει για τις τουριστικές εγκαταστάσεις. 

4. Οι όροι και περιορισμοί δόμησης των παραπάνω χρήσεων καθορί¬ 
ζονται ως εξής: 

α) Μέγιστη επιτρεπόμενη συνολική επιφάνεια ορόφων κτιρίων κατοι¬ 
κίας: εκατόν είκοσι (120) τ.μ. 

β. Τα κτίρια τοποθετούνται σε απόσταση 20μ. από τις όχθες των ρε¬ 
μάτων. 

γ) Οι λοιποί όροι και περιορισμοί δόμησης των παραπάνω χρήσεων 
είναι αυτοί των διατάξεων του από 6.10.1978 π. δ/τος (Δ' 538) και 


του από 24.5.1985 π.δ/τος (Δ’ 270), όπως ισχύουν. 

II. Περιοχή με στοιχείο 2. 

1. Στην περιοχή αυτή περιλαμβάνονται: 

- ζώνες προστασίας των ρεμάτων σε απόσταση 20 μ. από τις όχθες 
αυτών. 

- Γεωργική γη υψηλής παραγωγικότητας. 

- Δασικές εκτάσεις οι οποίες υπάγονται στις διατάξεις του ν. 998/ 
1979 «περί προστασίας των δασών κλπ.» (Α’ 289). 

2. Στην περιοχή αυτή επιτρέπονται οι χρήσεις: 

-αθλητικές εγκαταστάσεις μικρού μεγέθους 

- εγκαταστάσεις ημερήσιας αναψυχής (υπαίθρια καθιστικά, βρύσες, 
χώροι υγιεινής) 

- γεωργικές αποθήκες 

- φρεάτια 
-αντλιοστάσια 

- κατοικία με μεγίστη συνολική επιφάνεια ορόφων 100 τ.μ. 

Στον Τπουργό Περιβάλλοντος Χωροταξίας και Δημοσίων Έργων, 

αναθέτουμε τη δημοσίευση και εκτέλεση του παρόντος διατάγματος. 
Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 30 Σεπτεμβρίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΟΝ 

ΑΧΙΛΛΕΑΣ ΚΑΡΑΜΑΝΛΗΣ 

ΑΠΟΦΑΣΕΙΣ 

Αριθ. 3408/91 (5) 

Τροποποίηση όρων δόμησης του ειδικού χώρου ανέγερσης κτιρίων του 

ΥΤΙΕΧΩΔΕ στην περιοχή της πόλεως Κομοτηνής Ν. Ροδόπης. 

Ο ΝΟΜΑΡΧΗΣ ΡΟΔΟΠΗΣ 
Έχοντας υπόψη: 

1) Τις διατάξεις του από 17.7.1923 Ν.Δ. 407 όπως μεταγενέστερα 
τροποποιήθηκαν και συμπληρώθηκαν και ειδικώτερα τα άρθρα 3, 9 και 
70 αυτού. 

2. Τις διατάξεις του Α.Ν. 314/68 (ΦΕΚ 47Α'), όπως τροποποιήθη¬ 
καν και συμπληρώθηκαν με το υπ’ αριθμ. 1018/71 ΝΔ (ΦΕΚ 220Α), 
και με την παρ. 3 του άρθρου 34 του Ν. 1577/85 (ΦΕΚ 210Α). 

3. _Τις διατάξεις του με αρ. 183/1986 Π.Δ. (ΦΕΚ 70Α). 

4. Την με αρ. πρ. 48407/1834/20.6.86 (εγκύκλιος 117) του ΥΠΕ¬ 
ΧΩΔΕ (Δ/νσης Καναν. Ρυθμίσεων/Τμ. Νομοπαρ.). 

5. Το με αρ. πρωτ. 155/24.5.91 έγγραφο του Γεν. Δ/ντή Πολεοδο¬ 
μίας του ΥΠΕΧΩΔΕ. 

6. Το από 30.5.90 Π.Δ. (ΦΕΚ 303 Δ/15.6.1990). 

7; Την με αριθμό 15/232/1991 γνωμοδότηση του Δημοτικού συμ¬ 
βουλίου Κομοτηνής. 

8. Την με αριθμό 13/137/1991 γνωμοδότηση του Συμβουλίου 
Χωροταξίας, Οικισμού και Περιβάλλοντος Νομού Ροδόπης, αποφασί¬ 
ζουμε: 

Τροποποιούμε τους όρους δόμησης του ειδικού χώρου ανέγερσης κτι¬ 
ρίων του ΥΠΕΧΩΔΕ ως εξής: 

Μέγιστο ποσοστό κάλυψης είκοσι τοις εκατό (20%). 

Μέγιστο επιτρεπόμενο ύψος των κτιρίων δέκα τέσσερα (14) μέτρα. 

Κατά τα λοιπά ισχύουν τα οριζόμενα στο από 30.5.90 Π. Δ/γμα 
(ΦΕΚ 303 Δ/15.6.1991). 


Η ισχύς της παρούσας αρχίζει από την δημοσίευσή της στην Εφημε¬ 
ρίδα της Κυβέρνήσης 


Η απόφαση αυτή να δημοσιευθεί στην Εφημερίδα της Κυβερνήσεως 
Κομοτηνή, 24 Σεπτεμβρίου 1991 
Ο Νομάρχης 

ΔΙΟΝΥΣΙΟΣ ΚΑΡΑΧΑΛΙΟΣ 
' -♦- 

ΔΙΟΡΘΩΣΕΙΣ ΣΦΑΛΜΑΤΩΝ 


( 6 ) 


Στο ΦΕΚ 133Δ/27.3.1991 στη σελίδα 1777 στο οποί*·» δημοσιεΐ- 
θηκε η ΧΟΠ/ΕΠΑ 154/18.12.1990 απόφαση Νομάρχη Δωδ/σοί) 
«Τροποποιήσεις εγκεκριμμένου Ρυμοτομικού Σχεδίου επέκτασης Π<· 
λης Κω Ν. Δωδ/σου», διορθώνεται στην παράγραφο Ε το εσφαλμένο 
Πολεοδομική ενότητα «Πλάτων», στο ορθό «Πλατάνι». 

(Από τη Νομαρχία Δωδ/σον) 

-φ-' 


(Τ) 

Στις αριθ. ΤΠ και ΠΕ 2875/12.8.1991 και 4244/31.7.1991Τ 
αποφάσεις του Νομάρχη Μαγνησίας που' δημοσιεύτηκαν στο ΦΕΚ 
627/20.9.1991 (Δ) επιφέρεται η πιο κάτω διόρθωση: 


Η λανθασμένη υπογραφή του' Νομάρχη στο τέλος των αποφάσεων 
«ΓΕΏΡΓΙΟΣ ΔΙΑΛΕΓΜΕΝΟΣ» αντικαθίσταται με τη σωστή «ΓΕΏΡ¬ 
ΓΙΟΣ ΔΙΔΑΓΓΕΛΟΣ». ■ 

(Από το Εθνικό Τυπογραφείο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



